ในรูปพระกระยาหารค่ำมื้อสุดท้ายมีมือคนถือกริช อยากรู้ความหมายจัง และมือนั้นเป็นมือใคร ไม่ค่อยเข้าใจค่ะ ใครทราบรบกวนอธิบายให้หน่อย
ตามพระคัมภีร์ไบเบิ้ล กล่าวไว้ว่าเป็นมือของสาวก มีไว้เพื่อค่อยปกป้องพระเยซู แต่ในหนังสือรหัสลับดาวินชี จะบอกว่ามีไว้เพื่อสังหารแมรี

คือว่าคนที่ถือกริชคือนักบุญเปโตร (Saint Peter) อัครสาวกของพระเยซู ผู้ซึ่งเป็นหัวหน้าของอัครสาวก ในคัมภีร์ไบเบิลได้เขียนไว้ว่าหลังจากอาหารค่ำมื้อสุดท้ายนั้น พระเยซูก็ถูกจับโดยพวกทหารซึ่งหัวหน้านักบวชในสมัยนั้นเป็นผู้สั่งให้มา อัครสาวกก็พยายามปกป้องพระเยซู โดยที่นักบุญเปโตรเป็นผู้ที่ใช้มีดเล่มนั้นต่อสู้ และได้ตัดใบหูของทหารคนหนึ่ง พระเยซูเห็นดังนั้นจึงหยิบหูที่ขาดนั้นขึ้นมาแล้วต่อเข้าไปอย่างเดิม ซึ่งก็เป็นข้อสังเกตอย่างหนึ่งว่า Leonardo da Vinci ได้วาดภาพอย่างซื่อสัตย์ต่อข้อความในคัมภีร์ไบเบิลอย่างแท้จริง